11 въпроса, които да си зададете, преди да купите нещо | LifeStyle Framar.bg
Назад | Начало Лайфстайл За свободното време 11 въпроса, които да си зададете, преди да купите нещо
Знаем, че понякога е трудно сами да си поставим граници. Надяваме се тези въпроси да ви помогнат при пазаруването следващия път.
Въпрос 1: "Наистина ли съм влюбен/а в това?"
Това трябва да бъде правило номер 1 при пазаруването на каквото и да било. Ако мога да живея без него, то тогава нека бъде така. Но ако това е любов от пръв поглед, тогава нямаме друга опция.
Въпрос 2: "Колко струва това?"
Този въпрос трябва да се научим да си задаваме, преди да решим да изпробваме нещо. В противен случай, след като ни стои добре, рискуваме да се влюбим в него и да се самоубедим, че сме склонни да дадем 500 лева за него. Упс...
Въпрос 3: "Мога ли да си позволя това?"
Само защото Джей Ло го носи, не значи, че и ние можем да си го позволим. Нека бъдем реалистични и да се замислим за бюджета си. Ето още един съвет - вземете по-малка сума с вас, когато излизате на шопинг - без кредитни карти. Просто пари в брой. Така можете да похарчите само това, което имате.
Въпрос 4: "Ще нося ли това повече от веднъж?"
Открили сте перфектния чифт леопардови обувки на ток, а сега - ще ги носите ли и къде? На работа? Вероятно (определено) не. В клуб? Може би. Но колко често ходите на клуб? Ако сте домашар, тогава кажете "не" на обувките. Но ако знаете, че ще взривите дансинга с тях всеки уикенд, то тогава действайте.
Въпрос 5: "Имам ли с какво да го съчетая?"
Това не е задължително. Понякога се нуждаем от свеж старт за гардероба си. Вкусовете се променят. Но все пак, ако знаете, че нямате абсолютно нищо, с което да носите панталоните си на зиг-заг шарки и ако знаете, че никога няма да си купите нещо друго, с което да ги съчетаете, то по-добре ги подминете.
Въпрос 6: "Имам ли нужда от това или просто го искам?"
Както всички знаем, има огромна разлика между това да искаш нещо и да се нуждаеш от него. Имаме ли нужда от сако, с което да отидем на интервю за работа? ДА. Имаме ли нужда от 500-ния чифт обеци? НЕ. Нямате нужда.
Въпрос 7: "Това включено ли е в намалението?"
Много по-добре е да купим нещо, което е намалено. Освен това, то е същото, както когато е струвало и със 100 лева повече. Друг трик е да обмислим дали скоро не предстоят намаления в дадения магазин. Все пак можем да изчакаме няколко седмици, ако искаме да имаме конкретното нещо. Можете ли да изчакате до тогава? Дали все още ще ги има? - въпроси, които определено заслужават обмисляне.
Въпрос 8: "Мога ли да го намеря на друго място?"
Има много магазини и сайтове, които предлагат невероятен избор от продукти на изключително по-ниски цени, отколкото в мола. Винаги огледайте навсякъде, преди да скочите на продукта.
Въпрос 9: "Имам ли вече нещо подобно на това?"
Ако имате хиляди черни блузи, които изглеждат идентични, то тогава този въпрос определено си заслужава.
Въпрос 10: "Купувам това, защото го харесвам наистина, или защото ми е скучно?"
Това е сериозен въпрос. Човек лесно може да се навие да похарчи пари, когато е разстроен или му е скучно. Купете си неоновата блуза, защото я харесвате, а не защото ще ви накара да се почувствате по-добре за момента.
Въпрос 11: "Колко време ще издържи покупката ми?"
Това е един от най-важните въпроси, които трябва да си зададете. Ще ви посъветваме нещо - никога не купувайте нещо, което е направено от 100% изкуствена коприна. Памук? Да. Полиестер? Става. Изкуствена коприна? НЕ! Независимо колко пъти ги гладите, извивките няма да се махат.
Коментари към 11 въпроса, които да си зададете, преди да купите нещо
на 11 August 2020 в 03:19
Коментирайте "11 въпроса, които да си зададете, преди да купите нещо"
преди 104 дни, 15 часа и 55 мин.
преди 19 дни, 15 часа и 11 мин.
преди 21 дни, 10 часа и 33 мин.
преди 25 дни, 7 часа и 42 мин.